**Na rokovanie Mestskej Rady mesta Piešťany dňa 16.06.2015**

**Názov materiálu :** **NÁVRH NA NÁJOM POZEMKU V LOKALITE A. HLINKU, V K.Ú PIEŠŤANY PRE SPOLOČNOSŤ ALEX m & m s.r.o.**

**Materiál obsahuje:** Dôvodová správa   
 Žiadosť zo dňa 09.02.2015 a 21.05.2015

Vyjadrenie Referátu územnej správy MsÚ Piešťany zo dňa 27.04.2015

Mapový podklad

**Návrh na uznesenie :**

Mestská rada mesta Piešťany po prerokovaní **odporúča:**

Návrh na nájom pozemku nachádzajúceho sa na ulici Andreja Hlinku, ktorý je zapísaný na LV č. 5700 pre k.ú. Piešťany ako parcela registra „C“ č. 3537/1, druh pozemku zastavané plochy a nádvoria o výmere 4158 m2 vo vlastníctve mesta Piešťany, v správe Služieb mesta Piešťany, p. o. ako prenajímateľa pre spoločnosť ALEX m & m s.r.o., so sídlom Kukučínova 13, 921 01 Piešťany, IČO: 36 744 492, zastúpenú konateľkou Boženou Čižmárovou ako nájomcu, za účelom vybudovania odstavných stojísk na bezplatné parkovanie motorových vozidiel pacientov a personálu zdravotníckeho zariadenia ako i na bezplatné parkovanie motorových vozidiel verejnosti na dobu nájmu do dňa nadobudnutia právoplatnosti kolaudačného rozhodnutia na odstavné stojiská so záväzkom nájomcu bezodplatne previesť tieto odstavné stojiská do vlastníctva mesta Piešťany najneskôr do 30 dní odo dňa nadobudnutia právoplatnosti kolaudačného rozhodnutia s výškou nájomného ....................eur ako dôvod hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v platnom znení a podľa čl. VII. ods. 1 písm. c) Zásad hospodárenia s majetkom mesta Piešťany - nájom pozemku mesta za účelom vybudovania odstavných stojísk na parkovanie motorových vozidiel pacientov a personálu zdravotníckeho zariadenia a na parkovanie motorových vozidiel verejnosti a ich následné bezodplatné odovzdanie do majetku mesta Piešťany

* **schváliť**
* schváliť s pripomienkami poslancov.

**Stanoviská komisií MsZ Mesta Piešťany:**

**Stanovisko komisie pre financie a podnikanie:**

Spracovateľ: JUDr. Erika Studená, právnik organizácie SMP, p.o.

Predkladateľ: Mgr. Miroslav Procháska, riaditeľ organizácie SMP, p.o.

Spracované dňa: 28.05.2015

**Dôvodová správa**

Službám mesta Piešťany, p.o., bol Protokolom o zverení majetku mesta Piešťany do správy Služieb mesta Piešťany, p.o. č. 1/2010 zo dňa 16.07.2010 zverený do správy majetok mesta Piešťany, zapísaný na LV č. 5700 pre k.ú. Piešťany, ako parcela registra „C“ č. 3537/1, druh pozemku zastavané plochy a nádvoria o výmere 4158 m2 nachádzajúci sa na ulici Andreja Hlinku v Piešťanoch.

Žiadateľ, spoločnosť ALEX m & m s.r.o., so sídlom Kukučínova 13, 921 01 Piešťany, IČO: 36 744 492, zastúpená konateľkou Boženou Čižmárovou žiadosťou zo dňa 09.02.2015, postúpenou Službám mesta Piešťany, p. o. dňa 10.03.2015 a doplnenou dňa 21.05.2015 požiadal o nájom pozemku, parcely registra „C“ č. 3537/1, druh pozemku zastavané plochy a nádvoria o výmere 4158 m2 za účelom vybudovania cca 60-tich odstavných stojísk na bezplatné parkovanie motorových vozidiel pacientov a personálu zdravotníckeho zariadenia ako i na bezplatné parkovanie motorových vozidiel verejnosti. Predmetné zdravotnícke zariadenie sa nachádza na ulici Andreja Hlinku s.č. 4866 v Piešťanoch a nadväzuje na parcelu č. 3537/1.

Žiadateľ navrhol dobu nájmu minimálne na 10 rokov. V návrhu na Uznesenie je doba nájmu navrhovaná do dňa nadobudnutia právoplatnosti kolaudačného rozhodnutia na odstavné stojiská so záväzkom nájomcu bezodplatne previesť tieto odstavné stojiská do vlastníctva mesta Piešťany najneskôr do 30 dní odo dňa nadobudnutia právoplatnosti kolaudačného rozhodnutia.

Nájomné navrhuje žiadateľ vo výške 1 euro. V tejto súvislosti poukazujeme na skutočnosť, že mestské zastupiteľstvo už v minulosti riešilo obdobné prípady nájmov, pričom výška nájomného v týchto obdobných prípadoch bola schválená symbolickou sumou HOTELY SK – 1 euro za celú dobu nájmu (Uznesenie MsZ 93/2014/B), BD Vajan 1 euro/m2 (Uznesenie MsZ 34/2011) za celú dobu nájmu.

Predmetnú žiadosť predkladáme na rokovanie a rozhodnutie orgánov mesta Piešťany ako dôvod hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov a čl. VII ods. 1 písm. c) Zásad hospodárenia s majetkom mesta Piešťany.

Osobitný zreteľ zdôvodňujeme tým, že žiadateľ po vybudovaní odstavných stojísk na parkovanie motorových vozidiel tieto bezodplatne prevedie a odovzdá mestu Piešťany do vlastníctva s tým, že tieto miesta budú na užívanie verejne prístupné.